Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VII: Luettelo, jota tarkoitetaan liittymisasiakirjan 24 artiklassa: Kypros - 5. Maatalous - A. Maataloutta koskeva lainsäädäntö



Virallinen lehti nro L 236 , 23/09/2003 s. 0819 - 0820



A. MAATALOUTTA KOSKEVA LAINSÄÄDÄNTÖ 1. Euroopan yhteisön perustamissopimus, VI osasto, 1 luku "Kilpailusäännöt". Sen estämättä, mitä EY:n perustamissopimuksen 87 ja 88 artiklassa määrätään, Kypros saa viiden vuoden ajan liittymispäivästä myöntää valtiontukea sen varmistamiseksi, että perheiden keskimääräinen tulotaso tietyillä epäsuotuisassa asemassa olevilla alueilla ei putoa alle 80 prosenttiin perheiden keskimääräisestä kansallisesta tulotasosta. Tätä tukea myönnetään ainoastaan maaseudun muihin kuin Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta annetun neuvoston asetuksen (EY) N:o 1257/1999 [1] 4, 5, 6, 7, 25, 26, 27 ja 28 artiklassa tarkoitettuihin kehittämisjärjestelmiin osallistuville viljelijöille. Kypros toimittaa komissiolle valtiontukea koskevien toimenpiteiden täytäntöönpanosta vuosikertomuksen, jossa esitetään tuen muoto ja tuen määrät. 2. 31996 R 2200: Neuvoston asetus (EY) N:o 2200/96, annettu 28 päivänä lokakuuta 1996, hedelmä- ja vihannesalan yhteisestä markkinajärjestelystä (EYVL L 297, 21.11.1996, s. 1), sellaisena kuin se on viimeksi muutettuna seuraavalla: - 32002 R 1881: neuvoston asetus (EY) N:o 1881/2002, annettu 14.10.2002 (EYVL L 285, 23.10.2002, s. 13) Poiketen siitä, mitä asetuksen (EY) N:o 2200/96 23 artiklan 4 kohdassa säädetään, 23 artiklan 3 kohdassa vahvistettuja markkinoiltapoistamiskorvauksen rajoja sovelletaan Kyproksessa viiden vuoden ajan liittymispäivästä. Markkinointivuosina 2004/2005 - 2008/2009 rajat ovat 20 prosenttia kaupan pidetystä määrästä omenoiden, päärynöiden, persikoiden ja syötäviksi tarkoitettujen viinirypäleiden osalta ja 10 prosenttia sitrushedelmien osalta. 3. 31997 R 2597: Neuvoston asetus (EY) N:o 2597/97, annettu 18 päivänä joulukuuta 1997, maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta (EYVL L 351, 23.12.1997, s. 13), sellaisena kuin se on viimeksi muutettuna seuraavalla: - 31999 R 1602: neuvoston asetus (EY) N:o 1602/1999, annettu 19.7.1999 (EYVL L 189, 22.7.1999, s. 43) Poiketen siitä, mitä asetuksen (EY) N:o 2597/97 3 artiklan 1 kohdan b alakohdassa säädetään, täysmaidon vähimmäisrasvapitoisuutta koskevia vaatimuksia ei sovelleta Kyproksessa tuotettuun kulutukseen tarkoitettuun maitoon viiden vuoden ajan liittymispäivästä. Kulutukseen tarkoitettua maitoa, joka ei vastaa rasvapitoisuutta koskevia vaatimuksia, saa pitää kaupan ainoastaan Kyproksessa tai viedä kolmanteen maahan. 4. 31999 R 1254: Neuvoston asetus (EY) N:o 1254/1999, annettu 17 päivänä toukokuuta 1999, naudanliha-alan yhteisestä markkinajärjestelystä (EYVL L 160, 26.6.1999, s. 21), sellaisena kuin se on viimeksi muutettuna seuraavalla: - 32001 R 2345: komission asetus (EY) N:o 2345/2001, annettu 30.11.2001 (EYVL L 315, 1.12.2001, s. 29) Poiketen siitä, mitä asetuksen (EY) N:o 1254/1999 12 artiklan 1 kohdassa säädetään, eläintiheyden soveltaminen toteutetaan Kyproksessa asteittain lineaarisesti siten, että ensimmäisenä liittymisen jälkeisenä vuotena eläintiheys on 4,5 nautayksikköä (NY) hehtaaria kohden ja viidentenä liittymisen jälkeisenä vuotena 1,8 NY hehtaaria kohden. [1] EYVL L 160, 26.6.1999, s. 80. --------------------------------------------------